rejauldu/bengali-wikipedia huggingface dataset:
মনোহর তিরকে (জন্ম ২০ নভেম্বর, ১৯৫৩) ভারতের পঞ্চদশ লোকসভার সদস্য। তিনি বিপ্লবী সমাজতন্ত্রী দলের প্রার্থী হিসেবে আলিপুরদুয়ার লোকসভা কেন্দ্র থেকে সংসদে নির্বাচিত হয়েছেন।  তার পিতা ও মাতার নাম লেবা তিরকে ও সুন্দরী তিরকে। তিনি জলপাইগুড়ি জেলার সাতালি চা বাগানে জন্মগ্রহণ করেছিলেন। আলিপুরদুয়ারের সেন্ট জোসেফ'স হাই স্কুলে তার পড়াশোনা। স্কুলে পড়ার সময় তিনি বি. সি. রায় ট্রফির সেরা খেলোয়াড় হয়েছিলেন।  ট্রেড ইউনিয়ন নেতা মনোহর তিরকে ইউনাইটেড ট্রেড ইউনিয়ন কংগ্রেস (ইউটিইউসি) অনুমোদিত ডুয়ার্স চা বাগান শ্রমিক ইউনিয়ন ও উত্তরবঙ্গ বন শ্রমিক ইউনিয়নের সাধারণ সম্পাদক এবং ইউটিইউসি ও আরএসপি'র রাজ্য কমিটির সদস্য। লোকসভা সদস্য হিসেবে তিনি সামাজিক ন্যায় ও ক্ষমতায়ন ও সরকারি আশ্বাস বিষয়ক সংসদীয় কমিটির সদস্য।  ইতিপূর্বে ১৯৭৭, ১৯৮২, ১৯৯১, ১৯৯৬ ও ২০০৬ সালে মনোহর তিরকে কালচিনি বিধানসভা কেন্দ্র থেকে পশ্চিমবঙ্গ বিধানসভায় নির্বাচিত হয়েছিলেন। ১৯৯৬-২০০১ ও পরে ২০০৬ সালে তিনি পশ্চিমবঙ্গের পুর্ত প্রতিমন্ত্রীও ছিলেন।   পাদটীকা   বিষয়শ্রেণী:জীবিত ব্যক্তি বিষয়শ্রেণী:বিপ্লবী সমাজতন্ত্রী দল (ভারত) এর রাজনীতিবিদ বিষয়শ্রেণী:পঞ্চদশ লোকসভার সদস্য বিষয়শ্রেণী:জলপাইগুড়ি জেলার ব্যক্তি বিষয়শ্রেণী:১৯৫৩-এ জন্ম বিষয়শ্রেণী:ভারতীয় রাজনীতিবিদ বিষয়শ্রেণী:আলিপুরদুয়ারের ব্যক্তি বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:পশ্চিমবঙ্গের রাজ্য মন্ত্রিপরিষদের মন্ত্রী বিষয়শ্রেণী:পশ্চিমবঙ্গ বিধানসভার সদস্য ১৯৭৭-১৯৮২ বিষয়শ্রেণী:পশ্চিমবঙ্গ বিধানসভার সদস্য ১৯৮২-১৯৮৭ বিষয়শ্রেণী:পশ্চিমবঙ্গ বিধানসভার সদস্য ১৯৯১-১৯৯৬ বিষয়শ্রেণী:পশ্চিমবঙ্গ বিধানসভার সদস্য ১৯৯৬-২০০১ বিষয়শ্রেণী:পশ্চিমবঙ্গ বিধানসভার সদস্য ২০০৬-২০১১
200px|thumb|হাওয়ার্ড জিন হাওয়ার্ড জিন () (২৪শে আগস্ট, ১৯২২ – জানুয়ারি ২৭, ২০১০) একজন মার্কিন ইতিহাসবিদ, সমাজ সমালোচক ও রাষ্ট্রবিজ্ঞানী।  তিনি বস্টন বিশ্ববিদ্যালয়ের রাষ্ট্রবিজ্ঞান বিভাগের সংখ্যাতিরিক্ত অধ্যাপক। যুক্তরাষ্ট্রের যুদ্ধবিরোধী ও নাগরিক অধিকার আন্দোলনের তিনি অন্যতম পুরোধা ব্যক্তিত্ব।  আ পিপল্‌স হিস্টরি অফ দ্য ইউনাইটেড স্টেট্‌স তার লেখা বিখ্যাত বই। এই বইতে তিনি শাসক শ্রেণীর দৃষ্টিকোণ থেকে লেখা মার্কিন যুক্তরাষ্ট্রের প্রথাগত ইতিহাসের সম্পূর্ণ বিপরীতধর্মী একটি ইতিহাস তুলে ধরেছেন।   বহিঃসংযোগ   তথ্যসূত্র  বিষয়শ্রেণী:মার্কিন ইতিহাসবিদ বিষয়শ্রেণী:পুঁজিবাদ বিরোধী বিষয়শ্রেণী:১৯২২-এ জন্ম বিষয়শ্রেণী:২০১০-এ মৃত্যু বিষয়শ্রেণী:নারীবাদী পুরুষ বিষয়শ্রেণী:ফ্যাসিবাদ বিরোধী বিষয়শ্রেণী:২০শ শতাব্দীর মার্কিন ইতিহাসবিদ বিষয়শ্রেণী:অস্ট্রীয় ইহুদি বংশোদ্ভূত মার্কিন ব্যক্তি বিষয়শ্রেণী:২০শ শতাব্দীর মার্কিন নাট্যকার বিষয়শ্রেণী:২০শ শতাব্দীর মার্কিন প্রাবন্ধিক বিষয়শ্রেণী:২০শ শতাব্দীর মার্কিন দার্শনিক বিষয়শ্রেণী:২১শ শতাব্দীর মার্কিন ইতিহাসবিদ বিষয়শ্রেণী:২১শ শতাব্দীর মার্কিন অ-কল্পকাহিনী লেখক বিষয়শ্রেণী:মার্কিন যুদ্ধ-বিরোধী কর্মী বিষয়শ্রেণী:মার্কিন নারীবাদী লেখক বিষয়শ্রেণী:মার্কিন মার্ক্সবাদী বিষয়শ্রেণী:মার্কিন স্মৃতিকথাকার বিষয়শ্রেণী:রুশ ইহুদি বংশোদ্ভূত মার্কিন ব্যক্তি বিষয়শ্রেণী:মার্কিন রাষ্ট্রবিজ্ঞানী বিষয়শ্রেণী:বিরুদ্ধ-মার্কিনবাদ বিষয়শ্রেণী:বোস্টন বিশ্ববিদ্যালয়ের শিক্ষক বিষয়শ্রেণী:ইহুদি মার্কিন ইতিহাসবিদ বিষয়শ্রেণী:ইহুদি নারীবাদী বিষয়শ্রেণী:ইহুদি সমাজতান্ত্রিক বিষয়শ্রেণী:নিউ ইয়র্ক বিশ্ববিদ্যালয়ের প্রাক্তন শিক্ষার্থী বিষয়শ্রেণী:সংস্কৃতির দার্শনিক বিষয়শ্রেণী:শিক্ষার দার্শনিক বিষয়শ্রেণী:ইতিহাসের দার্শনিক বিষয়শ্রেণী:যুদ্ধের দার্শনিক বিষয়শ্রেণী:সামাজিক দার্শনিক বিষয়শ্রেণী:পাশ্চাত্য সভ্যতার তাত্ত্বিক বিষয়শ্রেণী:২০শ শতাব্দীর মার্কিন পুরুষ লেখক বিষয়শ্রেণী:মার্কিন নৈরাজ্যবাদী বিষয়শ্রেণী:মার্কিন পুরুষ নাট্যকার বিষয়শ্রেণী:২০শ শতাব্দীর মার্কিন স্মৃতিকথাকার বিষয়শ্রেণী:কলাম্বিয়া গ্র্যাজুয়েট স্কুল অব আর্টস অ্যান্ড সায়েন্সেসের প্রাক্তন শিক্ষার্থী
এএফসি অনূর্ধ্ব-২০ চ্যাম্পিয়নশিপ (পূর্বে এএফসি যুব চ্যাম্পিয়নশিপ ও এএফসি অনূর্ধ্ব-২০ চ্যাম্পিয়নশিপ নামে পরিচিত ছিল) হল একটি আন্তর্জাতিক অ্যাসোসিয়েশন ফুটবল প্রতিযোগিতা, যা এশীয় ফুটবল নিয়ন্ত্রণকারী সংস্থা এশিয়ান ফুটবল কনফেডারেশন কর্তৃক আয়োজিত হয়। প্রতিযোগিতাটি শুরু হয় ১৯৫৯ সালে। ১৯৫৯ থেকে ১৯৭৮ সাল পর্যন্ত প্রতিযোগিতা প্রতিবছর অনুষ্ঠিত হত, কিন্তু ১৯৮০ সাল থেকে প্রতি দুইবছর পর পর অনুষ্ঠিত হয়।  প্রতিযোগিতা বিভিন্ন রকম বিন্যাসে অনুষ্ঠিত হয়েছে। বর্তমানে এএফসির অন্যান্য চ্যাম্পিয়নশিপ প্রতিযোগিতার মত এ প্রতিযোগিতাও দুটি পর্বে অনুষ্ঠিত হয়। বাছাইপর্ব এএফসির সকল সদস্যের জন্য উন্মুক্ত আর চূড়ান্ত পর্ব বাছাইপর্ব থেকে নেওয়া ১৬টি দল প্রতিনিধিত্ব করে। সর্বশেষ প্রতিযোগিতা বাহরাইনে ২০১৬ সালে অনুষ্ঠিত হয়।   প্রতিযোগিতা ও ফলাফল   বছরস্বাগতিক ফাইনাল ৩য় স্থান নির্ধারনী খেলাবিজয়ী স্কোর রানার্সআপ তৃতীয় স্থানস্কোর চতুর্থ স্থান 1959বিস্তারিত Malaya 4 41960বিস্তারিতMalaya4–02–1 1961বিস্তারিতThailand0–02 2–11962বিস্তারিতThailand 2–1  3–01963বিস্তারিতMalaya2–22 2–01964বিস্তারিতSouth Vietnam0–02 2–01965বিস্তারিত   Japan  5–04–11966বিস্তারিতPhilippines1–12 3 1967বিস্তারিত   Thailand  3–04–01968বিস্তারিতSouth Korea 4–03 1969বিস্তারিতThailand2–22 2–11970বিস্তারিত   Philippines 3–0 5–01971বিস্তারিতJapan 1–02–01972বিস্তারিত   Thailand 1–03–01973বিস্তারিতIran2–01 1974বিস্তারিত   Thailand2–22  11975বিস্তারিতKuwait0–02 2–23 1976বিস্তারিত   Thailand0–02  2–11977বিস্তারিতIran4–3 3–11978বিস্তারিত   Bangladesh1–12   1–13 1980বিস্তারিতThailand 4  4 1982বিস্তারিতThailand4 4 1985বিস্তারিতUnited Arab Emirates4 4 1986বিস্তারিতSaudi Arabia2–0 1–01988বিস্তারিতQatar1–1(5–4)পেনাল্টিতে2–01990বিস্তারিতIndonesia0–0(4–3)পেনাল্টিতে1–01992বিস্তারিতUnited Arab Emirates2–03–01994বিস্তারিতIndonesia2–11–1(3–2)পেনাল্টিতে1996বিস্তারিতSouth Korea3–02–2(4–3)পেনাল্টিতে1998বিস্তারিতThailand2–13–12000বিস্তারিতইরান 2–12–2(8–7)পেনাল্টিতে2002বিস্তারিতQatar1–04–02004বিস্তারিতMalaysia2–01–1(4–3)পেনাল্টিতে2006বিস্তারিতIndia1–1(5–3)পেনাল্টিতে2–0বছর স্বাগতিক ফাইনাল সেমিফাইনালে পরাজিত দল 5 বিজয়ীস্কোর রানার্স-আপ 2008বিস্তারিতসৌদি আরব2–1  ও 2010বিস্তারিতচীন3–2  ও 2012বিস্তারিতসংযুক্ত আরব আমিরাত1–1(4–1)পেনাল্টিতে ও 2014বিস্তারিতমায়ানমার1–0  ও 2016বিস্তারিতবাহরাইনTBATBATBA  Notes 1 No third place off. 2 Title shared. 3 Third place shared. 4 Final tournaments in round-robin format. 5 No third place match has been played since 2008; losing semi-finalists are listed in alphabetical order.   আরও দেখুন   এএফসি অনূর্ধ্ব-২৩ চ্যাম্পিয়নশিপ  এএফসি অনূর্ধ্ব-১৬ চ্যাম্পিয়নশিপ  এএফসি মহিলা অনূর্ধ্ব-১৯ চ্যাম্পিয়নশিপ   তথ্যসূত্র    বহিঃসংযোগ   Official page  RSSSF Page on AFC Youth Championship  বিষয়শ্রেণী:এএফসি অনূর্ধ্ব-১৯ চ্যাম্পিয়নশিপ বিষয়শ্রেণী:অনূর্ধ্ব-১৯ অ্যাসোসিয়েশন ফুটবল প্রতিযোগিতা বিষয়শ্রেণী:অনূর্ধ্ব-২০ ফুটবল বিষয়শ্রেণী:জাতীয় দলের এএফসি প্রতিযোগিতা বিষয়শ্রেণী:অনূর্ধ্ব-১৯ ফুটবল প্রতিযোগিতা বিষয়শ্রেণী:১৯৫৯-এ এশিয়ায় প্রতিষ্ঠিত
সালিম হাদ্দাদ (জন্ম: ১৯৮৩) একজন লেখক, চলচ্চিত্র নির্মাতা এবং ইরাকি-জার্মান ও ফিলিস্তিনি-লেবানীয় বংশোদ্ভূত সাহায্য কর্মী। তার প্রথম উপন্যাস গুয়াপা ২০১৬ সালে প্রকাশিত হয়।   প্রারম্ভিক জীবন  সালিম হাদ্দাদ ১৯৮৩ সালে কুয়েত শহরে একজন লেবানিজ-ফিলিস্তিনি পিতা এবং ইরাকি-জার্মান মাতার ঘরে জন্মগ্রহণ করেন।  তার ফিলিস্তিনি খ্রিস্টান দাদী নাজারেথে জন্মগ্রহণ করেন এবং নাকবার সময় বৈরুতে স্থানান্তরিত হওয়ার আগে হাইফায় থাকতেন। লেবাননের গৃহযুদ্ধের সময় তার বাবা-মা বাগদাদে দেখা করেন এবং ইরাক–ইরান যুদ্ধের সময় কুয়েতে চলে আসেন। হাদ্দাদের জন্মের পর উপসাগরীয় যুদ্ধের সময় পরিবারটি আবার সাইপ্রাসে চলে আসে। পরবর্তীতে হাদ্দাদ আম্মান এবং লন্ডনে বেড়ে ওঠেন ও শিক্ষালাভ করেন। তিনি কানাডার একটি বিশ্ববিদ্যালয়ে অর্থনীতি বিষয়ে পড়াশোনা করেন।   বই  হাদ্দাদের প্রথম উপন্যাস গুয়াপা আদার প্রেস দ্বারা ২০১৬ সালের মার্চে প্রকাশিত হয়। ২৪ ঘন্টার পটভূমিতে রচিত এই বইটিতে রাসা নামক একজন সমকামী পুরুষের গল্প বলা হয়, যিনি একটি নামহীন আরব দেশে বসবাস করেন এবং ধর্মীয় ও রাজনৈতিক অস্থিরতার মাঝে জীবনের পথ খুঁজে পাওয়ার চেষ্টা করছেন।  এই উপন্যাসটির কিছু অংশ ভাইস এবং কালিমা ম্যাগাজিনে প্রকাশ করা হয় এবং এটি ব্যাপক প্রশংসা অর্জন করে। দ্য নিউ ইয়র্কার এটিকে "প্রাণবন্ত ও মর্মস্পর্শী উপন্যাস" বলে অভিহিত করে। বুক রায়টের মতে, "হাদ্দাদ উপনিবেশ-পরবর্তী তত্ত্ব, বিপ্লব-পরবর্তী হতাশা এবং নিজেকে প্রকাশের পর জীবনে আসা উথাল-পাথাল সময়কে বিশ্ববিদ্যালয়ের পরবর্তী সময়ের দিকহীন জীবনের সঙ্গে মিলিয়ে দেন, আর এই মিশ্রণ থেকেই তৈরি হয় এক চমৎকার ও গভীর কিছু।”  লন্ডন সাহিত্য উৎসবের অংশ হিসেবে হাদ্দাদকে ২০১৭ সালের পোলারি পুরস্কার প্রদান করা হয়। এই পুরস্কারটি প্রতি বছর এমন একজন লেখককে দেওয়া হয় যার প্রথম বইয়ে এলজিবিটি অভিজ্ঞতা তুলে ধরা হয়, হোক সেটা কবিতা, গদ্য, কথাসাহিত্য কিংবা প্রবন্ধে।   অন্যান্য কাজ  হাদ্দাদের কাজ স্লেট এবং মুফতাহ ম্যাগাজিনেও প্রকাশিত হয়। তিনি ইয়েমেন, সিরিয়া এবং ইরাকে মেদসাঁ সঁ ফ্রোঁতিয়ের এবং অন্যান্য সংস্থার সাথে একজন সাহায্য কর্মী হিসেবে কাজ করেছেন। তিনি বর্তমানে তার সঙ্গীর সাথে লিসবনে থাকেন।  ২০১৮ সালে হাদ্দাদ তার প্রথম স্বল্পদৈর্ঘ্য চলচ্চিত্র " মার্কো" রচনা ও পরিচালনা করেন। চলচ্চিত্রটির প্রথম বিশ্বপ্রদর্শনী অনুষ্ঠিত হয় ২০১৯ সালের মার্চ মাসে তিউনিসে এবং প্রথম ইউরোপীয় প্রদর্শনী অনুষ্ঠিত হয় একই মাসে লন্ডনে।  চলচ্চিত্রটির বিশ্বপ্রদর্শনী তিউনিসের মাওজুদ্দিন কুইয়ার চলচ্চিত্র উৎসব এবং ইউরোপীয় প্রদর্শনী লন্ডনের বিএফআই ফ্লেয়ার: লন্ডন এলজিবিটিকিউ+ চলচ্চিত্র উৎসবে অনুষ্ঠিত হয়। পরবর্তীতে চলচ্চিত্রটি আন্তর্জাতিকভাবে পাল্ম স্প্রিংস ইন্টারন্যাশনাল শর্টফেস্ট এবং আউটফেস্ট ফিউশন সহ বিভিন্ন উৎসবে প্রদর্শিত হয় এবং ২০১৯ সালের আইরিস পুরস্কারে সেরা ব্রিটিশ স্বল্পদৈর্ঘ্য চলচ্চিত্রের জন্য মনোনীত হয়। ২০২০ সালের এপ্রিলে চলচ্চিত্রটি ইউটিউবে উপলব্ধ হয়।  হাদ্দাদ "দিস আরব ইজ কুইয়ার" (২০২২) সংকলনে অবদান রাখেন।   তথ্যসূত্র    বহিঃসংযোগ       বিষয়শ্রেণী:জীবিত ব্যক্তি বিষয়শ্রেণী:১৯৮৩-এ জন্ম বিষয়শ্রেণী:লন্ডনের লেখক বিষয়শ্রেণী:ইংল্যান্ডের এলজিবিটিকিউ লেখক বিষয়শ্রেণী:জার্মান বংশোদ্ভূত ইংরেজ ব্যক্তি বিষয়শ্রেণী:ব্রিটিশ পুরুষ ঔপন্যাসিক বিষয়শ্রেণী:২১শ শতাব্দীর ইংরেজ পুরুষ লেখক বিষয়শ্রেণী:২১শ শতাব্দীর ইংরেজ এলজিবিটিকিউ ব্যক্তি বিষয়শ্রেণী:২১শ শতাব্দীর ব্রিটিশ ঔপন্যাসিক
মুহাম্মদ শাহ আদিল সুর সম্রাজ্যের চতুর্থ শাসক ছিলেন। মুহাম্মদ শাহ আদিলের আসল নাম হল মুহাম্মদ মুবারিজ খান এবং তিনি শের শাহ সুরির ভাতুষ্পুত্র ছিলেন। ১৫৫৩ খিস্টাব্দে ফিরোজ শাহ সুরিকে গুপ্তহত্যা করে তিনি সুর সম্রাজ্যের শাসক হিসেবে নিজেকে প্রতিষ্ঠা করেন। ফিরোজ শাহ সুরি শের শাহ সুরির দৌহিত্র ছিলেন, যার বয়স ছিল মাত্র বার বছর। তার উত্তরাধিকারী হিসেবে ১৫৫৫ খ্রিষ্টাব্দে রাজ্যের ভার গ্রহণ করেন ইব্রাহিম শাহ সুরি।  বিষয়শ্রেণী:শুরি সম্রাজ্য বিষয়শ্রেণী:ভারতের ইতিহাস বিষয়শ্রেণী:সুরি সাম্রাজ্য বিষয়শ্রেণী:পশতুন বংশোদ্ভূত ভারতীয় ব্যক্তি বিষয়শ্রেণী:১৫৫৭-এ মৃত্যু
বালাপুর () ভারতের মহারাষ্ট্র রাজ্যের আকোলা জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪২৫ মিটার (১৩৯৪ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে বালাপুর শহরের জনসংখ্যা হল ৩৯,৪৯৩ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৬৪%। সারা ভারতের সাক্ষরতার হার ৫৯.৫%, তার চাইতে বালাপুর এর সাক্ষরতার হার বেশি।  এই শহরের জনসংখ্যার ১৭% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর
হেনরি সেনাইউন্ডো (জন্ম: ১২ আগস্ট ১৯৯৩) একজন উগান্ডার ক্রিকেটার। তিনি ২০১৪ আইসিসি বিশ্ব ক্রিকেট লীগ তৃতীয় বিভাগ প্রতিযোগিতায় খেলেন। এপ্রিল ২০১৮ এ, মালয়েশিয়ায় আইসিসি ওয়ার্ল্ড ক্রিকেট লীগ চতুর্থ বিভাগ প্রতিযোগিতার জন্য উগান্ডার দলে জায়গা পেয়েছিলেন।  জুলাই ২০১৮ সালে, তিনি ২০১৮–১৯ আইসিসি টি২০ বিশ্বকাপ আফ্রিকা বাছাইপর্ব প্রতিযোগিতার জন্য পূর্ব উপ অঞ্চল গ্রুপে উগান্ডার দলে ছিলেন।  অক্টোবরে ২০১৮তে, ওমানে অনুষ্ঠিত ২০১৮ আইসিসি ওয়ার্ল্ড ক্রিকেট লীগ তৃতীয় বিভাগ প্রতিযোগিতার জন্য তাকে উগান্ডার দলে অন্তর্ভুক্ত করা হয়েছিল।  ২০১৯ সালের মে মাসে উগান্ডায় অনুষ্ঠিত  ২০১৮-১৯ আইসিসি টি২০ বিশ্বকাপ আফ্রিকা বাছাইপর্ব প্রতিযোগিতার আঞ্চলিক ফাইনালের জন্য তিনি উগান্ডার দলে স্থান পান। তিনি ২০ মে ২০১৯ তারিখে বতসোয়ানার বিপক্ষে উগান্ডার হয়ে টি- টুয়েন্টি২০ আন্তর্জাতিক (টি২০আই) ক্রিকেটে অভিষেক করেছিলেন। জুলাই ২০১৯ সালে, তিনি হংকংয়ের ক্রিকেট বিশ্বকাপ চ্যালেঞ্জ লিগের আগে, উগান্ডার ট্রেনিং স্কোয়াডে নামধারী পঁচিশজন খেলোয়াড়ের মধ্যে ছিলেন। ২০১৯ সালের নভেম্বরে ওমানে অনুষ্ঠিত ক্রিকেট বিশ্বকাপ চ্যালেঞ্জ লীগ বি প্রতিযোগিতায় উগান্ডার দলে জায়গা পান।   তথ্যসূত্র    বহিঃসংযোগ      বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:উগান্ডীয় ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯৩-এ জন্ম বিষয়শ্রেণী:উগান্ডার টুয়েন্টি২০ আন্তর্জাতিক ক্রিকেটার
ভিট্রাসিয়া ফাউস্টিনা (মৃত্যু ১৮২ বা ১৮৩ খ্রিস্টাব্দ) ছিলেন একজন সম্ভ্রান্ত রোমান নারী, যিনি রোমান সাম্রাজ্যের দ্বিতীয় শতাব্দীতে বাস করতেন।    জীবন  ভিট্রাসিয়া ছিলেন আনিয়া ফান্ডানিয়া ফাউস্টিনা এবং রোমান সিনেটর টাইটাস পম্পোনিয়াস প্রকুলাস ভিট্রাসিয়াস পোলিও, ১৭৬-এ দ্বিতীয় কনসালের কন্যা। তার ভাই ছিলেন টাইটাস ফান্ডানিয়াস ভিট্রাসিয়াস পোলিও।  তার মাতামহ, ১২৮ সালে কনসাল মার্কাস অ্যানিয়াস লিবোর মাধ্যমে, তিনি রোমান সাম্রাজ্যের শাসক নার্ভা-অ্যান্টোনিন রাজবংশের একজন দূর সম্পর্কের আত্মীয় ছিলেন। ভিট্রাসিয়া রোমে জন্মগ্রহণ ও বেড়ে ওঠেন।   তথ্যসূত্র    সূত্র    অ্যান্থনি বার্লি, সেপ্টিমিয়াস সেভেরাস: আফ্রিকান সম্রাট, দ্বিতীয় সংস্করণ (১৯৯৯)  অ্যালবিনো গারজেটি, টাইবেরিয়াস থেকে অ্যান্টোনিন পর্যন্ত: রোমান সাম্রাজ্যের ইতিহাস খ্রিস্টাব্দ ১৪-১৯২ (১৯৭৪)  এরিক আর. ভার্নার, অঙ্গচ্ছেদ এবং রূপান্তর: ড্যামনাতিও মেমোরিয়া এবং রোমান সাম্রাজ্যিক প্রতিকৃতি, (২০০৪)  http://www.mjengh.com/femina_habilis_8457.htm  বিষয়শ্রেণী:জন্মের সাল অজানা বিষয়শ্রেণী:২য় শতাব্দীতে মৃত্যুদণ্ড কার্যকর হওয়া ব্যক্তি বিষয়শ্রেণী:রোমান সাম্রাজ্য কর্তৃক মৃত্যুদন্ড কার্যকর করা ব্যক্তি বিষয়শ্রেণী:২য় শতাব্দীর রোমান নারী বিষয়শ্রেণী:১৮০-এর দশকে মৃত্যু বিষয়শ্রেণী:২য় শতাব্দীর রোমান ব্যক্তি বিষয়শ্রেণী:মৃত্যুদণ্ড কার্যকর হওয়া প্রাচীন রোমান নারী বিষয়শ্রেণী:মৃত্যুদণ্ড কার্যকর হওয়া প্রাচীন রোমান ব্যক্তি
জাদু শব্দ {{!}} ব্যবহার হয় "|" প্রদর্শন করতে, যেসব স্থানে উইকিটেক্সটের পার্সার সরাসরি "|" লিখলে তাকে বিশেষ চিহ্ন মনে করবে।  এটি টেমপ্লেটের মাধ্যমে করা হত, তবে সফটওয়্যারের দ্রুততার জন্য মিডিয়াউইকি জুলাই ২০১৪ তে {{!}} কে জাদু শব্দ হিসেবে গণ্য করে এবং এই টেমপ্লেটকে এড়িয়ে যায়।  {{!}} এর একটি ব্যবহার হলো টেমপ্লেটের প্যারামিটারের মানে কখনো | প্রয়োজন হলে।   আরও দেখুন                            বিষয়শ্রেণী:টেমপ্লেট নামস্থান টেমপ্লেট বিষয়শ্রেণী:ফরম্যাটিং ও ফাংশন উইকিপিডিয়া টেমপ্লেট
নকলা ইউনিয়ন বাংলাদেশের ময়মনসিংহ বিভাগের শেরপুর জেলার নকলা উপজেলার অন্তর্গত একটি।   অবস্থান ও সীমানা    ইতিহাস    প্রশাসনিক এলাকা    আয়তন ও জনসংখ্যা  ১৬.৪১   শিক্ষা  শিক্ষার হার : ৫২.৬ শিক্ষা প্রতিষ্ঠান   দর্শনীয় স্থান   ১.চেপাকুড়ি জোড়া ব্রীজ  ২.ধনাকুশা ঈদগাহ মাঠ  ৩.ধনাবিল  ৪.মরা বিল  ৫.ধনাকুশা হাই স্কুল  ৬. ধনাকুশা কবরস্থান   উল্লেখযোগ্য ব্যক্তিত্ব  ১.মরহুম আলহাজ্ব বজলুর রহমান (সাবেক চেয়ারম্যান)   জনপ্রতিনিধি  বর্তমান চেয়ারম্যান- আবু বক্করসিদ্দিক ফারুক +চেয়ারম্যানগণের তালিকাক্রমিকনামমেয়াদ০১আলহাজ্ব বজলুর রহমান১৯৭০-০২আলহাজ্ব মোফাজ্জল হোসেন সরকার০৩আলহাজ্ব বজলুর রহমান১৯৮৫-১৯৯০০৪বদিউজ্জামান বদি১৯৯০-১৯৯৬০৫বীর মুক্তিযোদ্ধা রফিজউদ্দিন রেফাজ১৯৯৬-২০১১০৬আনিসুর রহমান সুজা২০১১-২০২১০৭আবু বকর সিদ্দিক ফারুক২০২১-বর্তমান   আরও দেখুন    তথ্যসূত্র   বিষয়শ্রেণী:নকলা উপজেলার ইউনিয়ন
অযান্ত্রিক (আন্তর্জাতিক স্তরে দা আনমেকানিকাল (ইংরেজি: The Unmechanical), বা দা মেকানিকাল ম্যান (ইংরেজি: The Mechanical Man), বা দা প্যাথেটিক ফ্যালাসি (ইংরেজি: The Pathetic Fallacy)) হল ১৯৫৮ সালে মুক্তিপ্রাপ্ত একটি ভারতীয় বাংলা চলচ্চিত্র। এই ছবিটির পরিচালনা করেছিলেন ভিন্নধারার চলচ্চিত্র পরিচালক ঋত্বিক ঘটক। সুবোধ ঘোষ রচিত একই নামের একটি বাংলা ছোটোগল্প অবলম্বনে এই ছবিটি নির্মিত হয়েছে।  অযান্ত্রিক হল একটি কমেডি-নাট্য চলচ্চিত্র। এই ছবিতে কল্পবিজ্ঞান প্রসঙ্গ রয়েছে। ভারতীয় চলচ্চিত্রের প্রথম যুগে যে কয়েকটি চলচ্চিত্রে একটি জড়পদার্থকে গল্পের চরিত্র হিসেবে চিত্রিত করা হয়েছিল, এই ছবিটি তার মধ্যে অন্যতম। এক্ষেত্রে সেই জড়পদার্থটি হলো একটি অটোমোবাইল। গাড়িটির দৈহিক ভূমিকা ও ক্রিয়াকলাপের উপর আলোকপাত করার জন্য শব্দের ব্যবহার করা হয়েছিল। এই শব্দগুলি পোস্ট-প্রোডাকশনের সময় রেকর্ড করা হয়। মনে করা হয়, এই ছবির মুখ্য চরিত্র বিমল সত্যজিৎ রায়ের অভিযান (১৯৬২) ছবির নৈরাশ্যবাদী ট্যাক্সি ড্রাইভার নরসিং (সৌমিত্র চট্টোপাধ্যায় অভিনীত) চরিত্রের উপর প্রভাব বিস্তার করেছিল। এই ছবিটি আবার মার্টিন সোরসেসের ট্যাক্সি ড্রাইভার (১৯৭৬) চলচ্চিত্রের ট্র্যাভিস বিকল (রবার্ট ডি নিরো অভিনীত) আদর্শ হয়ে উঠেছিল।  ১৯৫৯ সালে ভেনিস চলচ্চিত্র উৎসবে অযান্ত্রিক ছবিটি অন্যতম বিশেষ অন্তর্ভুক্তি হিসেবে বিবেচিত হয়েছিল।   কাহিনি-সংক্ষেপ  বিমল একজন ট্যাক্সি ড্রাইভার। তিনি একটি ছোটো মফস্বলে বাস করেন। তিনি একাই থাকেন। তার ট্যাক্সিটি একটি ১৯২০ সার্ভোলেট জালোপি ট্যাক্সি। বিমল এই ট্যাক্সিটির নাম রেখেছিলেন ‘জগদ্দল’। এই ট্যাক্সিটিই তার একমাত্র সঙ্গী। ওই ট্যাক্সিটি ভাঙাচোরা হলেও সেটিই ছিল তার নয়নের মণি। একটি যন্ত্রশিল্প-বিবর্জিত এলাকায় সেই ট্যাক্সিটিতে চড়িয়ে মানুষকে এক জায়গা থেকে আরেক জায়গায় পৌঁছে দিয়ে কীভাবে বিমলের জীবন কাটছিল, সেটিই এই ছবিটিতে বিভিন্ন পর্যায়ে চিত্রিত করা হয়েছে।   শ্রেষ্ঠাংশে   কালী বন্দ্যোপাধ্যায় - বিমল  গঙ্গাপদ বসু  সতীন্দ্র ভট্টাচার্য  তুলসী চক্রবর্তী  অনিল চট্টোপাধ্যায়  শ্রীমান দীপক  কাজল গুপ্ত  জ্ঞানেশ মুখোপাধ্যায় – মিস্ত্রি  কেষ্ট মুখোপাধ্যায়  সীতা মুখোপাধ্যায় - বুলাকি   প্রতিক্রিয়া  চলচ্চিত্র সমালোচক জর্জেস স্যাডৌল এই ছবিটি দেখে বলেছিলেন, “অযান্ত্রিক মানে কী? আমি জানি না। আর আমার মনে হয় ভেনিস চলচ্চিত্র উৎসবে কেউই জানতেন না... আমি ছবিটির পুরো গল্পটি বলতে পারব না... এই ছবিতে সূক্ষ্মতা নেই। কিন্তু ছবি শেষ না হওয়া পর্যন্ত আমি লক্ষ্য করেছিলাম, ছবিটি মন্ত্রমুগ্ধ করে রাখে।” বিশিষ্ট বাঙালি কবি ও জার্মান বিশেষজ্ঞ অলোকরঞ্জন দাশগুপ্তের মতে, “বিবর্ণ প্রকৃতি ও যান্ত্রিক সভ্যতার নির্দয় বিরোধটি ট্যাক্সি ড্রাইভার বিমল ও তাঁর করুণ যানটির মধ্যে প্রেমের মধ্যে দিয়ে যেভাবে প্রকাশিত হয়েছে, তাকে... আধুনিকতার... একটি ব্যতিক্রমী উপহার মনে হয়।”   আরও দেখুন   ঋত্বিক ঘটকের সৃষ্টিকর্মের তালিকা   তথ্যসূত্র    বহিঃসংযোগ     বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:১৯৫৮-এর চলচ্চিত্র বিষয়শ্রেণী:ঋত্বিক ঘটক পরিচালিত চলচ্চিত্র বিষয়শ্রেণী:ছোট কল্পকাহিনী অবলম্বনে চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:১৯৫০-এর দশকের বাংলা ভাষার চলচ্চিত্র
সুহানী ধান্‌কি হলেন একজন ভারতীয় টেলিভিশন মাধ্যমের অভিনেত্রী, যিনি একজন শাস্ত্রীয় নৃত্যশিল্পী, ডঃ সন্ধ্যা ভি পুরেচ্ছা কর্তৃক প্রশিক্ষিতা ভারতনাট্যম বিশেষজ্ঞা।  তিনি স্টার প্লাসে একটি পৌরাণিক কাহিনী নির্ভর ধারাবাহিক নাটক মাদ্রি চরিত্রে মহাভারত-এ অভিনয় দিয়ে কর্মজীবন শুরু করেন। এরপর একে একে জি টিভিতে ধারাবাহিক সোপ অপেরা অধুরি কাহানী হামারিতে মায়া এবং পিয়া আলবেলাতে চান্দনি চরিত্রে অভিনয় করে সুনাম কুরান।। অধুরি কাহানী হামারিতে মায়া চরিত্রের জন্যই তিনি বেশি পরিচিতি পান।। সম্প্রতি তাকে সনি এন্টারটেইন্‌ম্যান্ট টেলিভিশন নির্মিত পোরাস (পৌরুষ বা পুরু) নামের ঐতিহাসিক নাটকে অন্যতম প্রধান নারী চরিত্র দস্যুকন্যা লাচি চরিত্রে দেখা যাচ্ছে।  টেলিভিশন  বছর  শো  ভূমিকা  ভাষা  মাধ্যম  টীকা২০১৩ মহাভারতমাদ্রীহিন্দিস্টার প্লাসসমর্থক২০১৫-২০১৬  অধুরি কাহানী হামারি  মায়াহিন্দিএন্ডটিভিসহ প্রধান ২০১৭ পিয়া আলবেলাচান্দনিহিন্দিজি টিভিনৃত্যশিল্পী  ২০১৭–১৮ পোরাসলাচিহিন্দিসনি এন্টারটেইনমেন্ট টেলিভিশন প্রধান চরিত্র   পুরস্কার  সাল  পুরস্কার  বিষয়শ্রেণী  অনুষ্ঠান   ফলাফল ২০১৮ ৯ম নিউজমেকারস্‌ এচিভারস পুরস্কারসেরা টেলিভিশন অভিনেত্রী পুরস্কার পোরাস  তথ্যসূত্র   বহিঃসংযোগ   বিষয়শ্রেণী:জীবিত ব্যক্তি বিষয়শ্রেণী:ভারতীয় অভিনেত্রী বিষয়শ্রেণী:ভারতীয় ধারাবাহিক নাটকের অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:হিন্দি টেলিভিশন অভিনেত্রী
থাম্ব|তোতাপাখির খাঁচা সহ দুটি শিশু (জর্জ ফ্রিডরিখ কার্স্টিংয়ের আঁকা ছবি, আনুমানিক ১৮৩৫) থাম্ব|ব্রিটিশ পাখির খাঁচা, আনুমানিক ১৭৫০, মেহগনি এবং পিতল, মোট:  মেট্রোপলিটন মিউজিয়াম অফ আর্ট (নিউ ইয়র্ক সিটি)  পাখির খাঁচা হল পোষা পাখিদের রাখার জন্য তৈরি করা এক প্রকারের খাঁচা।  প্রাচীন (অথবা প্রাচীন-শৈলীর) পাখির খাঁচাগুলি প্রায়শই সংগ্রাহকদের জিনিসপত্র বা গৃহস্থালির সাজসজ্জা হিসাবে জনপ্রিয়, তবে বেশিরভাগই জীবন্ত পাখিদের থাকার জন্য উপযুক্ত নয়, কারণ এগুলি খুব ছোট, অনুপযুক্ত আকৃতির, অনিরাপদ উপকরণ বা নির্মাণসামগ্রী ব্যবহার করা হয়। পোষা পাখিদের জন্য নকশা করা লম্বা, ভালো মানের খাঁচাগুলি বেশি উপযুক্ত।   নকশা ও আকার  সাধারণত, পাখি যত বড় এবং সক্রিয় হবে, খাঁচাটি তত বড় হওয়া উচিত। পাখিটি প্রতিদিন খাঁচায় কতটা সময় কাটাবে তাও একটি বিষয়। যে পাখিটি বেশিরভাগ সময় খাঁচায় বন্দী থাকে, তার জন্য কেবল রাতে বন্দী পাখির তুলনায় অনেক বেশি জায়গা প্রয়োজন।  কিছু পাখির বিশেষ চাহিদা থাকে। আমাজন এবং ককাটিয়েলরা আনুভূমিক দণ্ড পছন্দ করে, কারণ তারা আরোহণ করতে পছন্দ করে।  অগোছালো খাদকদের খাবার ধরার জন্য একটি বীজের স্কার্ট থাকা উচিত। প্রজননকারী পাখিদের জন্য একটি বাসা বা প্রজনন বাক্স এবং একটি বড় আকারের খাঁচার প্রয়োজন হতে পারে। তোতাপাখি এবং কাকের মতো বুদ্ধিমান পাখিদের খুঁজে বের করতে বাধা দেওয়ার জন্য নিরাপদ ল্যাচিং ব্যবস্থার প্রয়োজন হয় এবং প্রায়শই তাদের বিনোদনের জন্য খেলনা এবং/অথবা খেলার স্ট্যান্ডের প্রয়োজন হয়। তোতাপাখিরা সাধারণত খাঁচায় কুঁচকে যায়, বড় ম্যাকাওরা দুর্বল খাঁচা থেকে দণ্ড ছিঁড়ে ফেলতে পরিচিত। দস্তা লেপা খাঁচা বা মুরগির খাঁচার তার কয়েক বছর ধরে তোতাপাখির জন্য বিষাক্ততা সৃষ্টি করতে পারে।   বেশিরভাগ তোতাপাখির খাঁচা লোহা দিয়ে তৈরি এবং পাউডার-কোটিং নামে পরিচিত একটি অ-বিষাক্ত রঙ দিয়ে রঙ করা হয়। একটি নতুন ট্রেন্ড হল শক্ত স্টেইনলেস স্টিলের তৈরি খাঁচা। স্টেইনলেস স্টিলের তৈরি বড় তোতাপাখির খাঁচাগুলি ব্যয়বহুল কিন্তু পাউডার-কোটেড খাঁচার চেয়ে ৫ থেকে ৬ গুণ বেশি স্থায়ী হয়। খাঁচা তৈরিতে ব্যবহৃত উপকরণগুলি দামের উপর ব্যাপক প্রভাব ফেলে। ছোট খাঁচা তুলনামূলকভাবে সস্তা হলেও, বড় তোতাপাখির আকারের খাঁচাগুলি একটি সাধারণ পাখির খাঁচার চেয়ে বেশি ব্যয়বহুল হতে পারে।   আরও দেখুন    পক্ষিশালা  মৎস্যচাষ  সঙ্গী তোতাপাখি  ভুলে যাওয়া গান (শিল্পকর্ম)  তোতাপাখির তাঁবু   তথ্যসূত্র   বিষয়শ্রেণী:পাখি বিষয়শ্রেণী:বন্দী প্রাণী বিষয়শ্রেণী:পক্ষিপালন বিষয়শ্রেণী:প্রাণীদের আটকে রাখার জন্য ব্যবহৃত ভবন ও স্থাপনা বিষয়শ্রেণী:পোষা প্রাণির সরঞ্জাম বিষয়শ্রেণী:শিকারের সরঞ্জাম
এরিক বিগবি (জন্ম ৬ মার্চ ১৯৪০) হলেন একজন অস্ট্রেলীয় প্রাক্তন স্প্রিন্টার, যিনি ১৯৬৪ সালের গ্রীষ্মকালীন অলিম্পিকে প্রতিদ্বন্দ্বিতা করেছিলেন।    তথ্যসূত্র   বিষয়শ্রেণী:১৯৪০-এ জন্ম বিষয়শ্রেণী:জীবিত ব্যক্তি বিষয়শ্রেণী:কমনওয়েলথ গেমসে অস্ট্রেলীয় প্রতিযোগী বিষয়শ্রেণী:১৯৭০ ব্রিটিশ কমনওয়েলথ গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:১৯৬৪ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:অস্ট্রেলিয়ার অলিম্পিক মল্লক্রীড়াবিদ বিষয়শ্রেণী:অস্ট্রেলীয় পুরুষ স্প্রিন্টার বিষয়শ্রেণী:নিউ সাউথ ওয়েলসের পুরুষ ক্রীড়াবিদ
মোহর শেখ (জন্ম: ২১ মার্চ ১৯৯৭) হলেন একজন বাংলাদেশি ক্রিকেটার। তিনি ২০১৮ সালের ৮ই অক্টোবর তারিখে, ২০১৮–১৯ জাতীয় ক্রিকেট লিগে রাজশাহী বিভাগের হয়ে খেলার মাধ্যমে প্রথম-শ্রেণীর ক্রিকেটে অভিষেক করেন। এই মাসের শেষের দিকে, তিনি জিম্বাবুয়ে ক্রিকেট দলের বিরুদ্ধে প্রস্তুতিমূলক খেলায় বাংলাদেশ ক্রিকেট বোর্ড একাদশে ডাক পান।  ২০১৮ সালের অক্টোবর মাসে, তিনি ২০১৯ বাংলাদেশ প্রিমিয়ার লিগের ড্রাফটে ঢাকা ডায়নামাইটসে স্থান পান।  তথ্যসূত্র  বহিঃসংযোগ    বিষয়শ্রেণী:জীবিত ব্যক্তি বিষয়শ্রেণী:১৯৯৭-এ জন্ম বিষয়শ্রেণী:বাংলাদেশী ক্রিকেটার বিষয়শ্রেণী:রাজশাহী বিভাগের ক্রিকেটার বিষয়শ্রেণী:রাজশাহী জেলার ব্যক্তি বিষয়শ্রেণী:রাজশাহী বিভাগ থেকে আগত ক্রিকেটার বিষয়শ্রেণী:ঢাকা ডমিনেটর্সের ক্রিকেটার বিষয়শ্রেণী:প্রাইম ব্যাংক ক্রিকেট ক্লাবের ক্রিকেটার
বাল্ট্রা দ্বীপ বা ইসলা বালত্রা গালাপাগোস দ্বীপপুঞ্জের অন্তর্গত ছোট দ্বীপ। দ্বীপটি দক্ষিণ সিমুর (লর্ড হিউ সিমুর-এর নামে) নামেও পরিচিত। বাল্ট্রা দ্বীপটি গালাপাগোস দ্বীপপুঞ্জের কেন্দ্রে অবস্থিত একটি ছোট সমতল দ্বীপ। দ্বীপ খুব শুষ্ক এবং ছোটখাটো শক্ত ঝোপঝাড়, একজাতের ফণীমনসা এবং পালো সান্টো গাছে পরিপূর্ণ।   বিমানবন্দর   দ্বিতীয় বিশ্বযুদ্ধের সময় দ্বীপটি মার্কিন যুক্তরাষ্ট্র সেনাবাহিনীর এয়ার ফোর্স বেস হিসাবে প্রতিষ্ঠিত হয়। পানামা খালকে সুরক্ষিত রাখা এবং পূর্ব প্রশান্ত মহাসাগরীয় অঞ্চলকে শত্রুর আক্রমণ থেকে রক্ষা করার ক্ষেত্রে বাল্ট্রা দ্বীপ গুরুত্বপূর্ণ ভূমিকা পালন করে। thumb|left|সান্তা ক্রুজ ও বাল্ট্রা দ্বীপের মধ্যবর্তী প্রণালী, ডানে বাল্ট্রা দ্বীপ যুদ্ধের পর ইকুয়েডর সরকারের কাছে দ্বীপটি হস্তান্তর করা হয়। দ্বীপ বর্তমানে ইকুয়েডর সেনাবাহিনীর একটি সামরিক ঘাঁটি হিসেবে ব্যবহৃত হচ্ছে। মার্কিন ঘাঁটির কিছু স্থাপনা এখনও দ্বীপের কিছু কিছু অংশে দেখা যায়।  ১৯৮৬ সাল পর্যন্ত দ্বীপের সিমুর বিমানবন্দরটি সমগ্র গালাপাগোস দ্বীপপুঞ্জের একমাত্র বিমানবন্দর ছিল। বর্তমানে গালাপাগোস দ্বীপপুঞ্জ দুটি মোট বিমানবন্দর রয়েছে; অন্য বিমানবন্দরটি সান ক্রিস্তোবাল দ্বীপে অবস্থিত। তবে কেবল সিমুর বিমানবন্দরেই দিন-রাত ২৪ ঘণ্টা সেবা পাওয়া যায়। thumb|আকাশ থেকে তোলা বাল্ট্রা দ্বীপ বাল্ট্রা দ্বীপে দু'টি ফেরিঘাট রয়েছে। পর্যটক আকর্ষণ ও অন্যান্য উদ্দেশ্যে ইকুয়েডর সরকার দ্বীপটির সার্বিক উন্নয়নের জন্য কর্মসূচি হাতে নিয়েছে।   বন্যপ্রাণী   দ্বীপটি গালাপাগোস দ্বীপপুঞ্জ জাতীয় উদ্যানের অন্তর্গত। গালাপাগোস ইগুয়ানা নামে এক প্রজাতির সরিসৃপ একসময় এই দ্বীপে বসবাস করত এবং পরবর্তীতে তা বিলুপ্ত হয় যায়। বর্তমানে প্রজাতিটি দ্বীপে অবমুক্ত করা হয়েছে।  বহিঃসংযোগ   BALTRA, Galapagos Travel.  বিষয়শ্রেণী:গালাপাগোস দ্বীপপুঞ্জ বিষয়শ্রেণী:সীবাড উপনিবেশ বিষয়শ্রেণী:ইকুয়েডরের দ্বীপ
চাঁদপুর বাংলাদেশের ভোলা জেলার অন্তর্গত তজুমদ্দিন উপজেলার একটি ইউনিয়ন।   আয়তন  চাঁদপুর ইউনিয়নের আয়তন ৯,১৬৭ একর।   প্রশাসনিক কাঠামো  চাঁদপুর ইউনিয়ন তজুমদ্দিন উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম তজুমদ্দিন থানার আওতাধীন। এটি জাতীয় সংসদের ১১৭নং নির্বাচনী এলাকা ভোলা-৩ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী চাঁদপুর ইউনিয়নের মোট জনসংখ্যা ৪২,৮০৭ জন। এর মধ্যে পুরুষ ২২,০৫৫ জন এবং মহিলা ২০,৭৫২ জন। মোট পরিবার ৯,২৮০টি।   শিক্ষা  ২০১১ সালের আদমশুমারি অনুযায়ী চাঁদপুর ইউনিয়নের সাক্ষরতার হার ৪১.৮%।   আরও দেখুন   তজুমদ্দিন উপজেলা  তজুমদ্দিন থানা  ভোলা জেলা   তথ্যসূত্র    বহিঃসংযোগ   বিষয়শ্রেণী:তজুমদ্দিন উপজেলার ইউনিয়ন